runetrust/blame-folketinget-dk huggingface dataset:
Sophie Løhde (V), 2010-06-16:
Så var det bare trist, at de 40.000 mennesker, som demonstrerede, ikke kunne få et svar på, hvad Socialdemokratiet og Socialistisk Folkeparti vil, og at formanden for Socialdemokraterne ikke turde fortælle det samme til de 40.000 demonstranter, som hun turde til et kamera efterfølgende, nemlig at så kom efterlønnen i spil, hvis det var, at man ikke kunne finde de her penge, som det ikke rigtig fremstår klart for nogen som helst hvor skal komme fra.
Keld Albrechtsen (EL), 2002-04-11:
Det vil sige, at man fremtidigt baserer kulturens eksistens på at flytte stadig flere penge væk fra kulturstøtten og over til virksomhederne i form af fradrag, altså reelt offentligt tilskud, således at virksomhedernes ejere kan få en stadig mere kontrollerende indflydelse på retningen i dansk kultur.
Frank Aaen (EL), 1998-04-24:
Det er de to synspunkter, der er flertal for i Folketingssalen, og jeg vil sige, at jeg på baggrund af det vil give ministeren det tilsagn, at når udvalgsarbejdet er færdigt, jeg kan forstå her i løbet af sommeren, kigger vi på, hvordan vi får skruet reglerne sammen på en måde, så de to hensyn tilgodeses.
Elsebeth Gerner Nielsen (RV), 2000-11-01:
Nu er der slået en streg i sandet, og det, det drejer sig om nu, er at få en medielov frem i Folketinget, sådan at vi kan komme i gang med det vigtige kulturpolitiske arbejde, som loven danner ramme for. I forhold til hr. Kristian Thulesen Dahls spørgsmål så er det jo sådan, at jeg bare er en del af den udøvende magt.
Søren Søndergaard (EL), 2003-03-12:
Det synes jeg faktisk også er relevant, for jeg tror, at en afgørende grund til, at militæret ikke bliver en stat i staten, bl.a. også er det, at man løbende bliver nødt til at forholde sig til, hvordan sædvaner, hvordan skikke, hvordan holdninger ændrer sig blandt nye generationer.
Jørn Pedersen (S), 1998-02-06:
Men det undrer mig lidt, når hr. Erik Larsen taler om den fulde valgfrihed og samtidig siger, at statsministeren ikke var særlig konkret. Kunne hr. Erik Larsen måske blive lidt konkret og fortælle her fra Folketingets talerstol, hvilke beløb man har tænkt sig at bruge på de ordninger? En gang imellem kan man blive lidt forvirret, når man lytter til Venstres politikere her på Christiansborg.
Kristian Thulesen Dahl (DF), 2000-02-09:
Men det har åbenbart ikke kunnet lade sig gøre med statsministerens travle kalender at få den forespørgsel før engang vel om en 14 dages tid, eller hvornår den endelige dato bliver. Vi må jo tage til efterretning, at statsministeren prioriterer på den måde i forhold til Folketinget, og så må vi selvfølgelig forsøge at få de svar på vores spørgsmål på anden vis.
Jørn Jespersen (SF), 2004-12-02:
I øvrigt er det lidt paradoksalt, at hver gang man bliver kritiseret for at atomisere tingene ud i kommunerne, så siger man altid, at det behøver vi ikke være så bange for, for nu kommer det ind til staten, og når vi så kommer og siger, at staten skal spille en rolle på et område, så er det meget forfærdeligt, fordi det er centralisme og statsliggørelse og sådan noget.
Christian Friis Bach (RV), 2024-02-06:
Det anerkender jeg vi skal prøve at gøre, og det bakker vi også op om, men jeg vil bare notere, at der nu er en række indikationer på, at både Kommissionens og Rådets juridiske tjenester taler om, at der ikke kan indgås den slags aftaler, som landet Danmark nu gør, al den stund at EU kun kan indgå aftaler med tredjelande og internationale organisationer, og at der er kræfter, som ikke vil acceptere Danmark som et tredjeland i EU-sammenhæng, om end vi kan argumentere for, at vi er det i forhold til enkelte aftaler.
Peter Hummelgaard Thomsen (S), 2017-03-22:
Mener skatteministeren ikke, at det er et problem for alle de lovlydige skattebetalende lønmodtagere, som forventer, at der er en ordentlig opkrævning af den skat, som virksomheder og alle mulige andre skal betale, hvis det er, at man ikke gør alt, hvad man kan, for at kontrollere og opkræve det, som folk retmæssigt rent faktisk skylder og bør betale?
Ole Birk Olesen (LA), 2020-05-20:
Der, hvor man har ghettoer, som er karakteriseret ved både en stor andel af borgere med en høj grad af kriminalitet, en stor andel af folk, der er på overførselsindkomst i stedet for at være i arbejde, en stor andel af mennesker, som ikke har anden uddannelse end folkeskole og har en lav indkomst osv. – det er det, der kendetegner ghettoerne – plus en stor andel af mennesker, som har anden etnisk baggrund end dansk, kunne vi se, at de der faktorer, når de arbejdede sammen, så kunne udgøre et stort, stort problem, både i det enkelte boligområde, men også i det omgivende samfund og for Danmark som et hele.
Martin Lidegaard (RV), 2004-02-24:
Jeg må også sige, at det godt kan ærgre De Radikale lidt, at netop som vi under den sidste regering var ved at have sat arbejdet på skinner - havde sat en kortlægning i gang af boligproblemets omfang, havde fået skabt en standard, som vi var på vej til at gøre retligt bindende, havde afsat en pulje på 250 mio. kr. til at gøre stationer og andre trafikale knudepunkter mere tilgængelige osv. - fik vi regeringsskiftet, og dermed blev det hele sat i stå.
Søren Espersen (DF), 2014-04-29:
Eksempelvis læste jeg i en avis, at landsstyreformanden var af den opfattelse, at det eneste af værdi, Danmark havde givet Grønland, var brun sovs, og landsstyreformanden udtalte senere, at hun ville dø i frihed, hvoraf man altså må slutte, at hun nu lever i ufrihed.
Birthe Rønn Hornbech (V), 2011-02-22:
Med hensyn til tidshorisonten er det jo noget, der foregår mellem flere ministerier, så jeg er nervøs for at love en bestemt dato, en sådan endelig plan, men jeg finder, at det er naturligt, at vi, når vi nu igen formentlig skal forhandle satspulje, i hvert fald er så langt, at vi har nogle nye initiativer og nogle nye forslag – også ud fra det, vi har hørt i dag.
Ellen Trane Nørby (V), 2011-12-14:
Derfor er der jo mange, der betvivler sundhedseffekten af de initiativer, som skatteministeren og regeringen tager på nuværende tidspunkt, og der er mange, som jo af gode grunde har det her mistænkt for simpelt hen kun at handle om én ting, nemlig at man ønsker at sætte skatter og afgifter op.
Aase D. Madsen (DF), 1998-11-18:
Jeg vil gerne spørge hr. Ebbe Kalnæs: Hvorpå bygger hr. Ebbe Kalnæs sit udsagn om, at der er tvivl om, at anskydningsraten er tre gange så stor med bue og pil, som den er ved almindelig anskydning, der er fantastisk høj i forvejen?
Line Barfod (EL), 2006-04-06:
Det undergraver fuldstændig det kommunale selvstyre, og det undergraver borgernes mulighed for demokratisk at bestemme, om de ønsker flere penge til privatforbrug eller flere penge til offentligt forbrug, altså flere penge til pædagoger og hjemmehjælpere og alle de andre ting, som folk har behov for.
Ane Halsboe-Jørgensen (S), 2023-06-01:
Samtidig ved vi, at der er seniorer, der oplever – det hører vi både herhjemme, men også fra resten af verden – at deres alder af årsagen til, at de bliver frasorteret. Alt det her til trods for at de fleste danskere lever længere og mange har flere raske leveår at give af, og til trods for at seniorerne, sådan som ordføreren for forespørgerne rigtigt nok siger, har masser af ressourcer at byde ind med på vores arbejdsmarked.
Birthe Rønn Hornbech (V), 2000-04-06:
På de områder, hvor demokratiske hensyn og hensyn til markedsmekanismer støder sammen - og dem vil der nok blive flere og flere af i de kommende år - er der efter Venstres opfattelse brug for et udredningsarbejde, der fastslår, hvordan vi gennem lovgivning på den ene side kan sikre borgernes retssikkerhed og demokratiske indsigt og på den anden side kan fortsætte med at udlicitere og privatisere opgaver, sådan som det i hvert fald er Venstres ønske.
Jann Sjursen (KD), 2003-12-18:
Skattelettelserne bliver jo finansieret af de fattigste i denne her verden, bl.a. gennem store besparelser på ulandsbistanden, besparelser også i år i forbindelse med, at Ulandssekretariatet blev squeezet ud af finansloven gennem besparelser på vores miljø, også i forhold til det, som kunne komme kommende generationer til gavn osv. Derfor mener jeg bare - hr. Kristian Jensen vil sikkert være uenig med mig - at regeringens økonomiske politik menneskeligt set gør os fattigere i Danmark, og ikke, at vi får det rigere samfund, som hr. Kristian Jensen postulerer at vi får.
Ole M. Nielsen (KRF), 2000-05-05:
Vi erkender, at miljøministeren dér har opereret med, at der skal ydes kompensation, og vi vil meget gerne, at ministeren vil arbejde for, at vi kan få udnyttet EU's braklægningsregler og i det hele taget hensynet til miljøet og tilgodeser miljøet i forbindelse med de udlægninger af randzoner, som bliver aktuelle på et tidspunkt.
Jann Sjursen (KRF), 1999-03-03:
Det spørger jeg til, fordi jeg synes, hr. Jens Hald Madsen på mange måder i dag har tilkendegivet, at Venstre faktisk lægger vægt på en øget international indsats, også inden for freds- og stabilitetsrammen, en indsats, som altså betyder, at man f.eks. skal minimere udgifterne i præasylfasen, som i dag tages fra rammen.
Birthe Rønn Hornbech (V), 2008-11-21:
Men det, jeg selvfølgelig vil lytte til med meget stor opmærksomhed her under forhandlingerne, er jo, hvordan Socialdemokratiet stiller sig til det her, hvordan Det Radikale Venstre stiller sig, og navnlig hvordan SF stiller sig, for det er jo de fire partier, der er i opposition, og som meget gerne vil have flertallet i Folketinget og meget gerne vil have regeringsmagten.
Jørgen Arbo-Bæhr (EL), 2007-04-17:
Det svar er jeg meget glad for, for det fremgår fuldstændig klart af bemærkningerne til lovforslaget, at værgen ikke skal have nogen indflydelse på barnets hjemsendelse, men jeg kan forstå, at hr. Jesper Langballe vil støtte, hvis den formulering fra socialministeren bliver stillet som et ændringsforslag til lovforslaget.
Kristian Thulesen Dahl (DF), 2016-12-05:
Jeg har nævnt et par stykker allerede i debatten tidligere i dag, bl.a. kriminelle udlændinge, som vi ikke kan udvise, statsløse, som et flertal her i Folketingets synes vi er konventionsmæssigt bundet op på at give statsborgerskab, selv om vedkommende måtte være vurderet af PET til at kunne være til fare for rigets sikkerhed.
Benny Engelbrecht (S), 2018-12-12:
Hvis man skal være mere realistisk, må man vel sige, at hvis vi skal kigge ud i horisonten og spørge, hvad der kunne være udfordringerne for dansk økonomi på det lidt kortere plan, så er det måske i virkeligheden, hvad der sker i Storbritannien i dag og i de kommende dage.
Kaare Dybvad (S), 2018-03-15:
Der er på den ene side en gruppe, som mener, at man fra starten skal ned på en relativt lav omkostningsbestemt husleje, og så er der på den anden side dem, som repræsenterer ejerne af de her boliger, som mener, at man fra starten og i det hele taget skal kunne sætte huslejen frit.
Tove Lindbo Larsen (S), 1998-01-21:
Det er resultatet af den lovgivning, vi har lavet, og Socialdemokratiet lægger megen vægt på, at det forebyggende og sundhedsfremmende arbejde udføres så tæt ved borgerne som muligt, for derved mener vi at de bedste resultater opnås - tilpasset efter lokalområdet. Men trods det lokale ansvar har sundhedsministeren ansvaret for den opgave at koordinere og fastholde overblikket over den samlede forebyggende indsats, og vi tillægger udmeldingerne fra sundhedsministeren meget stor betydning.
Benny Engelbrecht (S), 2016-09-06:
Vi har ikke tænkt os at lave en aftale, som alene har til formål at sørge for, at et vist sæt stålsatte øjne kan blinke igen, og da slet ikke, at det er den studerende, der skal betale med sin SU, eller Hanne på fabriksgulvet, der skal arbejde ½ år længere, for at det kan lade sig gøre.
Lars Løkke Rasmussen (V), 2014-12-16:
Jo, men det er sådan set også bare derfor, jeg tillader mig at bruge spørgetimen til at stille det spørgsmål til statsministeren: Når man nu ikke er færdig og de 4 år ikke er gået, hvad er det så for nogle yderligere vækstfremmende initiativer, man har tænkt sig at tage i foråret 2015, så regeringen undgår den ydmygelse endnu en gang at skulle nedjustere vækstskønnet?
Ellen Trane Nørby (V), 2017-05-17:
Og så har jeg som sundhedsminister en meget klar forhåbning og forventning om, at de forløbsprogrammer, som vi i fællesskab har afsat penge til, for børn og unge, bl.a. børn og unge med spiseforstyrrelser, selvskade, ADHD og angst og depression, også kommer til at betyde, at vi bliver bedre til at forebygge.
Hans Kristian Skibby (UFG), 2022-04-21:
Derfor bliver jeg jo noget provokeret af, at man som ordfører sådan nærmest et år efter så går herned i Folketingssalen sådan en dejlig forårsdag og lige pludselig siger, at man ikke vil stå ved den finansiering af de knap 140 mia. kr., som et stort, bredt flertal i Folketinget blev enige om, bl.a. for at få brugerbetalingen væk fra Kronprinsesse Marys Bro oppe i fru Mette Thiesens eget valgområde.
Mogens Lykketoft (S), 2000-12-14:
det kan få økonomien til at brænde sammen i overophedning og ny krise, men også fordi det vil bryde det mønster, vi nu omsider og heldigvis er inde i med at begynde at bringe den gamle gæld ned i god tid, før vi får en ændret alderssammensætning, der vil kræve større udgifter til velfærd.
Villy Søvndal (SF), 1999-02-25:
Det tredje virkemiddel hedder lovgivningen, og jeg synes, vi som folketingsmedlemmer må have den faglige stolthed, at selv i et decentralt system er det vores pligt at lave så præcis en lovgivning, at der er så lidt tvivl som muligt, når loven skal udmøntes.
Morten Messerschmidt (DF), 2005-10-12:
Så vil jeg gerne høre, om ministeren deler den opfattelse, at man, hvis det er sådan, at EF-dommerne vurderer, at den model, man har i Danmark og Sverige, ikke er lovmedholdig i forhold til EU-retten, vil sige: Vi ønsker ikke at være med i den del af EU-retten; vi ønsker at opretholde vores egen model, på trods af hvad EU's dommere måtte sige.
Hans Kristian Skibby (DF), 2015-03-19:
Så er der forslaget om kommuner og regioners udførelse af opgaver for andre myndigheder med hensyn til ophævelse af en række indberetningsforpligtelser i forbindelse med kommuner og regioner og deres deltagelse i forskellige selskabsdannelser, og vi synes i Dansk Folkeparti, at det er sund fornuft, at man får afbureaukratiseret på det her område.
Elsebeth Gerner Nielsen (RV), 2003-03-12:
Det, jeg bare forsøger at gøre økonomi- og erhvervsministeren opmærksom på, er, at det ikke er tilstrækkeligt, at vi bare går efter at halvere gælden, og at vi i det hele taget fører det, vi traditionelt har kaldt en fornuftig økonomisk politik, frem til 2010.
Ole Glahn (RV), 2007-01-19:
Nu spurgte jeg netop hr. Jens Kirk – og det er jo noget, som vi, De Radikale, direkte er kommet med et forslag om – om man kunne forestille sig, at man forhandlede det, hvis vi fik en overflytning af direkte støtte fra landmændene til landdistriktsmidlerne, hvor overførslen i begyndelsen foregik til økologiske landmænd.
Rasmus Prehn (S), 2018-02-21:
Men når ministeren repræsenterer et parti og en regering, som jo har turneret land og rige rundt og sagt, at der var 22 friske milliarder kroner til ren infrastruktur, er det så også sådan, at man, når man nu er så krigslysten, indberegner de investeringer, der går til forsvaret, til infrastruktur?
Frank Jensen (S), 2003-06-03:
Til gengæld bliver alle pengene brugt til at nedsætte skatten på arbejde, endda betydelig mere end det, der ligger her, fordi vi henter betydelige ressourcer til at finansiere nedsættelsen af beskatningen på arbejde fra dem, der i dag har en meget lille beskatning eller slet ingen beskatning - når man ser på de multinationale selskaber, når man ser på beskatning på olie- og gasproduktionen i Nordsøen, hvor vi jo ved, at over de næste år vil koncessionshaverne ude i Nordsøen hente gas og olie op til en værdi, efter at de har betalt deres omkostninger, svarende til 100 mia. kr., hvor vi i dag kun har en beskatning på en tredjedel. Der foreslår vi, at de også beskattes med halvdelen af det overskud, de har, så de kan bidrage til, at vi kan få beskatningen ned for almindelige lønmodtagere i det her land, dér, hvor vi i dag har en for høj skat, nemlig på lønindkomst.
Kenneth Kristensen Berth (DF), 2019-02-07:
Altså, kan Venstre virkelig være tilfreds med, at man ikke engang skal foretage sig noget juridisk forpligtende, end ikke politisk forpligtende, men bare komme med sådan en tilkendegivelse om at ville gøre noget for at kunne komme af den sortliste, som EU har?
Karen Jespersen (V), 2009-01-28:
Jeg regnede sådan set med, at Socialdemokratiet var enige i, at man selvfølgelig er nødt til at se de enkelte initiativer i en større sammenhæng, og at det er økonomisk børnelærdom, at hvis man går ud og stimulerer økonomien på en måde og på et tidspunkt, som er forkert, så kan det være en boomerang.
Ole Sohn (SF), 2007-04-19:
Synes ordføreren ikke, at det er en smule patetisk at stå og tale om det kommunale selvstyre, når den her regering har lavet skattestop, udgiftsstop for kommunerne, begrænset kommunalt selvstyre, nationale test, som overtrumfer kommunerne osv., altså det ene eksempel efter det andet, hvor den her regering har udhulet og bastet og bundet kommunerne?
Lars Løkke Rasmussen (V), 2011-05-31:
Der er bestemt grund til en alvorlig diskussion om de to temaer, og jeg skal gerne medgive, at i de lige godt 2 år, jeg har været statsminister, har den situation, vi har stået i, hvor vi blev ramt af krisen og skulle styre os igennem den, været en prøvelse.
Simon Emil Ammitzbøll (LA), 2009-11-19:
Men det vil sige, at Venstres ordfører mener, at for at løse en midlertidig konjunkturstigning i arbejdsløsheden – en konjunkturarbejdsløshed – skal man ikke tage fat på de strukturelle problemer, så man på lidt længere sigt kan sørge for, at vi ikke kommer til at mangle arbejdskraft.
Lotte Bundsgaard (S), 2005-10-06:
Tror hr. Jens Rohde, at det er, fordi regeringen frygter, at den så bare skal trække et eller andet tilbage igen om få dage, hvis den prøver at melde ud, hvad det er for nogle reformer, der er behov for, og hvordan regeringen har tænkt sig, at vi skal reformere Danmark.
Karen Hækkerup (S), 2014-04-30:
Den største stigning, og det synes jeg sådan set er en meget god pointe, der har været procentvis i, hvor mange asylansøgere vi overhovedet har fået i Danmark, skete sådan set mellem 2008 og 2010, hvor tallet blev mere end fordoblet, og der var det sådan set hr. Martin Geertsens eget parti, der sad med regeringsansvaret.
Anne-Marie Meldgaard (S), 2008-01-25:
O.k., det er jo så en erkendelse fra Venstres side her af, at økonomi og arbejdsmarkedsforhold, barrierer på arbejdsmarkedet osv., altså kommer før barnets ret, altså barnets ret til at kunne være sammen både 12 uger med sin far og 12 uger med sin mor i forbindelse med en barsel.
Finn Sørensen (EL), 2015-01-20:
Jeg vil så stille et andet spørgsmål: Mener ministeren, at et nyt dagpengesystem, som er tilfredsstillende, og som giver en god tryghed for de arbejdsløse, kan klares inden for de økonomiske rammer, der er sat af i det kommissorium, som ministeren har givet Dagpengekommissionen?
Karina Adsbøl (DD), 2025-04-22:
4. Ankestyrelsen har overtaget de samme medarbejdere der ikke kunne håndtere eller har ignoreret tidligere ulovligheder og at disse fortsat skal håndtere adoptionsprocessen uden ændring eller kontrol er stærkt bekymrende – og således ikke nu eller tidligere en overbevisende myndighed til at være et »sikkerhedsnet for adopterede«.
Martin Henriksen (DF), 2007-04-20:
Nu har vi hørt flere ordførere fra oppositionen komme op og nødtvungent rose Dansk Folkeparti – det siges, at man skal passe på med selvros, men det er vel også helt på sin plads – og så kommer fru Pernille Frahm efterfølgende med alle de her mærkelige stikpiller.
Finn Sørensen (EL), 2012-08-20:
Jeg synes også, den kyniske holdning slår igennem i den måde, man forholder sig til høringssvarene på, især de høringssvar, der kommer fra Danske Handicaporganisationer og Rådet for Socialt Udsatte, der jo begge tager klar afstand fra lovforslaget.
Flemming Bonne (SF), 2010-05-31:
SF mener ikke, at det giver nogen mening at udsætte kommunerne for så alvorlige straffeforanstaltninger, som der nu lægges op til med de foreliggende lovforslag, hvis man har et ønske om at bevare og helst udvikle den lokale velfærd, for forslagene skal implementeres i en tid, hvor der lægges op til helt enorme besparelser.
Birthe Rønn Hornbech (V), 1998-04-30:
Men det ved vi jo ikke, og det, jeg er så bange for, er, at man nu i lovforslagets bemærkninger - og dermed har det jo fuld gyldighed - udstyrer Udlændingestyrelsen med en beføjelse til at sige: Kommune A skal have så mange, kommune B så mange.
Mette Frederiksen (S), 2012-11-08:
Men jeg vil gerne give et tilsagn om at følge det her meget, meget tæt, og hvis det viser sig, at det, at der er en midlertidig regelændring, betyder, at man så ude i kommunerne vælger ikke at leve op til loven, så synes jeg, der er grund til at reagere på det.
Christian H. Hansen (UFG), 2010-03-04:
Mit spørgsmål går ikke så meget på, at man af en eller anden årsag ikke vil støtte det her forslag, men jeg kan forstå, at man er meget optaget af det her med, at lokalbedøvelse simpelt hen skal indføres så hurtigt som overhovedet muligt, fordi man går ind for dyrevelfærd.
Karsten Nonbo (V), 2005-05-19:
I den anledning vil jeg spørge hr. Frode Sørensen, om hr. Frode Sørensen er villig til, da han selv nævnte weekendkurser osv., at tage over og se det projekt i Vejle, der hedder »Respekt for fart«, hvor man har førstehjælpen, men også praktisk prøver, hvordan man kan undgå ulykker, prøver at sætte hastighed op og ser, hvordan man kan undgå ulykker, så vi får nogle flere nuancer med, inden vi slår de afgørende søm i.
Steen Gade (SF), 2008-06-11:
Når han nu skal overdrage magten til sin efterfølger - og det kan være, han ikke sidder så langt fra statsministeren her i dag - så vil jeg råde statsministeren til at give det råd, at hans efterfølger skal prøve at lave den politik i praksis, som statsministeren på en række områder er begyndt at sige, men som han ikke har gjort.
Jann Sjursen (KRF), 1999-12-09:
Vi er fuldt ud trygge ved, at regeringen vil gøre noget for at fremme stærk kryptering og vil i øvrigt henholde os til den beskyttelse af borgerne, som jo selvfølgelig først og fremmest fremgår af grundloven, men også af retsplejeloven, som flere andre ordførere også har fremhævet her i debatten. Vi kan altså ikke støtte det fremsatte forslag til vedtagelse fra SF og Enhedslisten.
Mette Frederiksen (S), 2015-01-16:
Jeg tror, at jeg vil starte et helt fjerde sted, nemlig ved at slå fast, at det, der må være vores væsentligste opgave i den situation, Danmark aktuelt befinder sig i, er at gøre, hvad vi kan fra regeringen og Folketingets side for at tilvejebringe danskernes tryghed og sikkerhed.
Helle Thorning-Schmidt (S), 2014-06-10:
Og jeg må så bare sige, så der ikke kan være nogen misforståelser, at alt det, regeringen har gjort indtil nu, er noget, Socialdemokraterne kan stå hundrede tyve procent inde for – også de ting, vi har lagt frem nu med vækstplan og med en beskæftigelsesreform.
Gitte Lillelund Bech (V), 2011-11-24:
Det kunne være en god idé, at man som minister har gennemlæst forslagene, for hvis ministeren er så bekymret for, hvordan finansieringen skal være, og det ikke fremgår af forslaget, vil jeg tillade mig at læse højt fra beslutningsforslaget, for det er åbenbart, at ministeren ikke har læst beslutningsforslaget.
Charlotte Dyremose (KF), 2003-01-14:
Ikke nok med, at vi sikrer, at der er penge til at betale pensionisterne, de af dem, der ikke - og det er rigtigt, at dem er der en del af - får glæde af en lettelse af f.eks. mellemskatten - det kan være, de får glæde af noget af det andet; det er ikke til at sige på nuværende tidspunkt - men det er altså også metoden til, at deres pensioner indekseres op, sådan som de gør år for år.